Diari Oficial de la Generalitat Valenciana


Sumari del DOGV 8627, del 04-09-2019 (2019/7809)

Notificació de la interlocutòria dictada en el procediment de jurisdicció voluntària general número 224/2019.
-------------------------------------------------------------------------------------------------------------

### Dades del document

Número de DOGV
:   8627

Data del DOGV
:   04-09-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7809


Organisme emissor
:   Jutjat Mercantil Número 2 de València

Tipus de document
:   Anunci

Notificació de la interlocutòria dictada en el procediment de jurisdicció voluntària general número 224/2019. [2019/7809]  
Cristina Gil Fabregat, lletrada de l'Administració de justícia del Jutjat Mercantil número 2 de València, faig saber que en aquest jutjat a càrrec meu se segueixen actuacions de jurisdicció voluntària general número 224/2019, a instàncies de Nacavi Gestión Patrimonial, SL, representada pel procurador Jorge Ramón Castelló Navarro, contra Sergio Rovira Sebastián i Ecoluze Eficiencia Energética, SL, en el qual per resolució de data de hui he ordenat, com ho verifique, notificar la interlocutòria dictada en les actuacions indicades al demandat en ignorat parador, Ecoluze Eficiencia Energética, SL, i Sergio Rovira Sebastián. Els antecedents i la part dispositiva de la interlocutòria esmentada diuen, literalment, així:  
  
«Interlocutòria número 180/2019  
Magistrat jutge que la dicta: Jacinto Talens Seguí.  
Lloc: València.  
Data: 18 de juliol de 2019.  
Antecedents de fet  
Primer. Davant aquest jutjat se segueixen les actuacions de l'expedient de jurisdicció voluntària número 224/2019 entre les parts referenciades en l'encapçalament, en què es demanava la dissolució judicial d'una societat, Ecoluze Eficiencia Energética, SL.  
Segon. Efectuat el trasllat als administradors socials de la mercantil Ecoluze Eficiencia Energética, SL, es va convocar les parts a una compareixença, que va tindre lloc el dia assenyalat, amb el resultat que figura en el suport audiovisual.  
Tercer. Queden les actuacions pendents de resolució.  
Part dispositiva  
Ordene declarar la dissolució de la societat Ecoluze Eficiencia Energética, SL, i nomene com a liquidador d'aquesta l'administrador al temps de la liquidació, Sergio Rovira Sebastián.  
  
Expediu un testimoniatge d'aquesta, i lliureu, una vegada ferma, l'oportú manament al Registre Mercantil de València per a la seua inscripció.  
Se li comunica que d'acord amb la Llei orgànica 15/1999, de 13 de desembre, de protecció de dades de caràcter personal, i l'altra legislació vigent en la matèria, les dades contingudes en aquesta comunicació i en la documentació adjunta són confidencials, i queda prohibida la seua transmissió o comunicació pública per qualsevol mitjà o procediment, havent de ser tractades exclusivament per a les finalitats pròpies de l'Administració de justícia.  
Mode d'impugnació. Mitjançant recurs d'apel·lació davant l'Audiència Provincial de València (art. 455 LECn). El recurs s'interposarà per mitjà d'escrit presentat en aquest jutjat en el termini de 20 dies, limitat a citar la resolució objecte d'apel·lació, manifestant la voluntat de recórrer, amb expressió dels pronunciaments que impugna (art. 458 LECn). De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució haurà de constituir un depòsit de 50 ?, que li serà retornat només en el cas que el recurs siga estimat. El depòsit haurà de constituir-lo ingressant la quantitat esmentada en el banc Banesto, en el compte corresponent a aquest expedient, i s'ha d'indicar, en el camp «concepte», el codi «02 civil-apel·lació» i la data de la resolució recorreguda amb el format dd/mm/aaaa. En el cas de realitzar l'ingrés mitjançant transferència bancària, després de completar el codi de compte corrent (ccc, 20 dígits), s'indicarà en el camp «concepte» el número de compte, el codi i la data en la forma exposada anteriorment.  
Així ho mana, disposa i firma el jutge, en done fe.»  
  
I perquè servisca de notificació de la interlocutòria als demandats en parador desconegut de conformitat amb el que es disposa en l'article 497.2 de la Llei d'enjudiciament civil, s'expedeix aquest edicte.  
  
València, 24 de juliol de 2019.- La lletrada de l'Administració de justícia: Cristina Gil Fabregat.